Twee uiterstes | Perdebytjie se nes
July 14, 2016 perdebytjie	48 Comments
Tot verlede Woensdag was dit nog krimpkoud hier in Swakopmund.Die ysige suidewind het oor die koue Benguelaseestroom getier en ons in jasse en serpe ingedwing!Soggens was die vensters toegewasem en misvingers het klewerig aan alles geklou.
Dagbreek op Donderdag maak ons die gordyne oop,geen wasem,geen mis,geen nattigheid!Toe weet ons …hy is hier…Oompie Ooswind!Eers het hy stadigies sy lui-warm asem oor alles begin blaas,net om ons mak te maak vir wat kom.Teen die middag buig die palmbome om,die meeue stoei teen die wind en die lug is een groot rooi stofbal!
Die hitte wat van die woestyn af walm,brand die neusgate,dring deur die digste vensters en laat mens en dier soos afkop-hoenders rondlê.Stof dring deur alles en elke happie kos het ‘n lagie natuur bo-op.Dit help nie om te vee nie,die stof warrel net in die lug op om dan jou neusgate te verstop en jou met niesbuie en erge sinus te laat.
Die heerlikste van Oosweer,is die ongelooflike laatmiddae en aande,waar mens in die middel van die winter tot laat ‘n doppie kan kap langs ‘n braaivleisvuurtjie.Dan het die wind gaan lê en net ‘n salige louwarmte bly oor.
Ek het al voorheen hierdie verskynsel verduidelik,maar doen dit weereens vir my nuwe lesers:Wanneer dit baie koud word in die binneland,vorm daar ‘n aflandige trog van lug,wat dan oor die warm woestyn afsak,ontaard in ‘n dor warm wind en in die proses stof en sand saamwaai,wat dan uiteindelik in die Atlantiese oseaan beland.Dit kan ‘n week tot twee weke aanhou.
Duidelike tekens..die branders sukkel teen die Oostewind en die misbank lê diep agter oor die see!
Laatmiddag..al wat leef en beef loop op die strand rond en sommige dapperes waag dit in die ysige water!
Skielik wemel dit van die sportiewes,wat die heerlike weer benut.
Tandem na sononder.
Stofwolk oor die oseaan,sorg vir ‘n pragtige oranje sonsondergang.
Die temperatuur is tans net 31 grade C..beter as gister se 34!Teken dat die weer begin draai na “normaal”!
Previous PostRooi rooier rooiste…Next PostKlip,klipperig,klipperigste!
48 thoughts on “Twee uiterstes”
31° klink soos hemel op aarde, selfs al pla Oom Oos so ‘n bietjie deur die dag. Pragtige fotos.
Dis beter as koue,maar oe,die stoffff!!
Ek het al gehoor van die wind wat sulke stof aandra. Klink amper soos die Vrystaat – my man het altyd gesê op winderige dae in die Vrystaat moet jy buite staan met ‘n bokseil, dan kan jy vir jou ‘n plaas vang.
Haha dis kostelik!Ek gaan dit onthou😂😂
31 graden vind ik heel warm. Je zou zeggen wat fijn dat er wind staat maar als het een halve woestijn meeneemt ben je niet blij.
Op de eerste foto zie je precies wat je zo mooi beschrijft.
Soms is die hitte en stof net te erg,maar mens pas maar aan daarby!
Die laaste foto is so pragtig…Bly jy het besluit om Swakop met ons te deel!
Dankie Frannie…Swakop is voorwaar ‘n heerlike plek!
Ik blijf lekker thuis in de winter dus. Hier zomer maar koud 11C
Oe,dis koud vir somer,Hillechien!
Pragtige beskrywende woorde Angeltjie, mal oor jou metafore en mooi foto’s
Dankie Hanneliese…altyd lekker as jy inloer!
Die Weskus se weerpatroon het my nog altyd gefasineer. As ek die weerkaart bekyk na die aandnuus kan ek nie help om te glimlag wanneer ek wonder hoe die arme onderwysers in Walvisbaai “winter” en “somer” aan die kinders moet verduidelik nie!
Jy sal nou nie glo nie Dries,vanoggend is dit mistig en koud!Die Oosweer was presies ‘n week lank.
Terug na normaliteit!
Dis die wond, dis die wind, dis die wind, my kind. Hy waai waar hy wil en hy staan nooit stil.
Nie myne nie. Iewers sing iemand dit. Weet ongelukkig nie wie nie. Jy weet dalk?
Klink bekend ,maar ek kan ook nie nou dink nie!
Ik zie nog niemand op de ski, dus zal het nog meevallen 🙂
Wind kan verschrikkelijk zijn, hebben wij ooit in de woestijn meegemaakt…
Môre Paul,ongelukkig is die mooi weer verby.Toe ons vanoggend die gordyne oopmaak…mistig en koud!Dus Geen foto’s van branderplankryers is nou moontlik nie.😵😟
Twee uiterstes, ek bibber voor die kaggeltjie en jy kap ‘n dop langs die braaivuurtjie. 1879 km 17 uur en 45 minute se ry. Tog bring die blogs ons bymekaar in ‘n oogwink erens hoog in die lug waar ons nie kan sien nie 🙂
Ongelooflik om so daaraan te dink,Monica.Ek gaan egter vanaand ook by ‘n kaggelvuurtjie moet sit.Die oosweer is eensklaps verby en dis weer vrek koud…ongelooflik om te dink ek het gister met ‘n kortbroek en sandale geloop.Vanoggend,koud,mistig en klam😵😬🍷🍷
Wow! Dis lekker warm! Behalwe vir die stof, klink dit hemels. Namibie is op my bucket list
Ongelukkig is die Oosweer nou verby en vandag is dit weer koud…tien grade koeler as gister…dis nou die uiterste waarvan ek geskryf het…ongelooflik!
Prachtige foto’s maar 31° zou erg voor me zijn want ik kan heel slecht tegen hitte
Hitte is maar erg hier in ons geweste in die somer!Dankie vir inloer,Marylou.
Perdebytjie, jou beskrywing van alles het my gebeoi. Jy is definitief nie net ‘n bo-baas fotograaf nie, maar ook ‘n bo-baas skrywer. En die laaste foto is so so mooi….
Dankie vir die pragtige kompliment,Wolfie!
Baie mooi fotos en beskrywing was ook besonders. Doerie tyd toe ek Swakopmund besoek het het ons woestyn ingery vroeg oggend en die misbank het binneland in gelê. Die gids het toe verduidelik dat net in daardie misbank deel is daar nog bietjie plantegroei. Agter misbelt- net sand. Dankie vir die deel, 31-34grade in winter is nogal heel warm.
Die ligiene (verskillende soorte mosse) wat in die woestyn groei,kry juis hul enigste vog uit die mis.
Dis wat die gids gesê het. Hy het ook verskillende groeisels vir ons gewys. Ook daardie lyn waar misbelt ophou is iets om te sien!
Ja stof is er genoeg, een goede bedekking voor het fototoestel is er wel nodig.
Toe waai die wind julle sommer binne in die somer in 🙂 Klink darem of julle julself geniet wind, stof, hitte en al.
O beslis,dis net alweer koud.Die oosweer is verby.Steeds heerlik hier!
Ons het ook al Swakopmund in al sy verskillende “buie” eervaar. Eenkeer, baie jare gelede, het ons saam met my ouers daar gekamp by Myl 7 êrens as ek reg onthou. Daai dae was daar baie min ontwikkel en daar was net sand orals in die kampterrein – niks gras nie. Die oostewind het ons uitmekaar uit gewaai! Dit laat my dink aan Laurika Rauch se liedjie “Die Ballade van Jakob F de Beer” waarin die wind ook so vinning draai.
Dis nou al toegebou tot by myl 7!
Dis half hartseer. Te veel vooruitgang!
Ons het 8jaar terug hierheen gevlug weg van die mensdom,maar nou is die hele mensdom hier!Ek kan nie glo hoe dit ontplof het in so ‘n kort tydjie nie.Ek is eintlik sommer vies daaroor…alles te doen met uitbreiding van Walvisbaai se hawe,invloei van Sjinese,hulle het myne gekoop hier in die omgewing…dus is hier baie ontwikkeling.
Ek kan my indink. Dit verander ‘n plek heeltemal. Ons was in 2014 daar en het ook Kaap Kruis toe gegaan en ek het die area skaars herken, dit het so baie verander.
Nou vlug ons maar in die rivierbeddings in en gaan slaap in tentjies vêr van mense.
Ik geniet ervan om zo door je berichten te kuieren
Krimpkoud zeg je zal wel heel erg koud zijn denk ik
Ik (ek) zeggen ze bij jullie woon in België (en ja ik wil echt wel meer weten van jullie taal) en nu is het hier voor half september uitzonderlijk warm zo juist 44 graden in de zon
Dankie Merel…dis heerlik dat jy meer van my taal wil weet.Ons het eintlik ook heel warm weer vir lente…28 grade.Gelukkig nie 44 nie!Sjoe dis vuurwarm!!